تهران

تِهْران (اسکی یازیلاردا: طهران) _ ایران اؤلکه‌سی‌نین پایتختی و ان بؤیوک و ان چوخ نۆفوسلو شهری‌دیر. تهران، ایران مرکزی‌نین شومال‌غربینده یئرلشمیش بیر شهردیر. بۇ شهر ایران ایسلام جومهوریتی‌نین باشکندی‌دیر، هابئله تهران اوستانی'نین و تهران بؤلگه‌سی'نین ده مرکزی‌دیر. مساحتی ۱۵۰۰ مربع کیلومتر، اهالی‌سی‌نین سایی ۲۰۱۸-اینجی میلادی ایلده آپاریلمیش رسمی سیاهی‌یا آلماسی‌نین نتیجه‌لرینه اساساً ۹٬۰۳۳٬۰۰۳ نفر ایمیش، کی بو باخیم‌دان، باتی آسیا'نین ان چوخ نۆفوسلو و ان بؤیوک شهری سایا گلیر، آیریجا تهران کلان‌شهری، اورتا دوغو'نون اۆچونجو بؤیوک و نۆفوسلو کلان‌شهری دیر.
تهران، بیرسایی نظرلره گؤره دونیانین ان بؤیوک آذربایجانلیلار یاشایان شهری،https://www.photius.com/countries/iran/society/iran_society_azarbaijanis.html و هابئله ایستانبول‌دان سوْنرا، دونیانین ایکینجی بؤیوک تۆرکلر یاشایان شهری‌دیر.Güldiken, Kadir (1998). “İran’da Yaşayan 33 Milyon Türkü Düşününüz”, Azerbaycan, sayı 322, sayfa: 44"En çok TÜRKÇE konuşulan ikinci şehir Tahran'dır." - Ahmet DAVUTOĞLU, Youtube

 تهران تاریخ‌ده 
تهرانی ایلکین اولاراق، قاجار سولاله‌سی'نین ایلک پادیشاهی آغا محمد شاه قاجار ایران اۆچون باشکند سئچمیش‌دیر. اونون سوْنونجو پایتاخت تاریخی ۱۷۹۶-اینجی میلادی ایلدن باشلاییر. بوندان قاباق اؤلکه‌نین باشکندی شیراز، مشهد، نیشابور، ایصفاهان، قزوین، تبریز، مراغه، سۇلطانیه، همدان و باشقا شهرلر اوْلموش‌دور.

قاجار زامانیندان قاباق، بۇ منطقه رئی شهری (شهر-ی-رئی) آدی ایله تانینیردی؛ رئی شهری سلجوق تورکلری زامانیندا باشکند اوْلوب و قاباقجادا ساسانی دؤنمینده ایلک اولاراق «ویستام» آدلی ساسانی تورک خاقانی (شاهی) بۇ شهرده (رئی شهرینده) دؤولت قوروبدور.

تاریخ قایناقلاری اساسیندا، رئی ولایتی بیر زامان آذربایجان اوستانی‌نین بیر بؤلگه‌سی اوْلوبدور.

 اهالی 
تهران شهری ایرانین باشکندی اولماغینا گؤره هر اتنیک‌دن، دیلدن، مذهبدن و حتی هر میللت‌دن بۇ شهرده یاشایان واردیر. تۆرکلر، فارسلار، گیلکلر، مازنیلر، لورلار، عربلر، تورکمنلر، کوردلر، خلجلر و… بۇ شهرده یاشاییرلار. فرهنگ عمومی شوراسی‌نین آراشدیرماسینا گؤره تهراندا ۵۸٪ فارس و ۳۰٪ تورک یاشاییر، آنجاق بعضی خاریجی قایناقلار تورکلرین ساییسین داها چوخ قئید ائدیبلر. احمد داووداوغلو تورکیه‌نین اسکی خاریجه ایشلر باخانی تهران زیارتینده دئمیشدی: تهران ایستانبول‌دان سوْنرا دونیانین ایکینجی بؤیوک تورک شهری دیر، تهران‌ین آنکارادان چوْخ تورکو اولماسا اوندان آز تورکو اولماز.

ایرانین «فرهنگ عمومی» شوراسی‌نین تخمینی آمارلاری‌نین اساسیندا تهرانین اتنیک ترکیبی؛

آنجاق بعضی قایناقلاردا تهرانین اتنیک ترکیبین بئله قئید ائدیبلر؛

 تهران قدیم محله‌لری 
 آزری
 آتابک
 ارک
 اود لا جان
 دولاب
 باغ آزری
 توپ‌خانا
 خانی‌آوا
 دوشان‌تپه
 سنگلج
 قئیترییه
 مولوی
 یاخشی‌آوا
 دیزآشیب

 تاریخی و گزمه‌لی یئرلری 
 شمس‌العماره
 گولوستان سارایی
 سعدآوا کاخی
 ائرم پارکی
 المهدی پارکی
 بعثت پارکی
 تالاقانلی پارکی
 جمشیدییه پارکی
 رازی پارکی
 لاله پارکی
 ملت پارکی
 ولایت پارکی

 گؤرونتولر 

 بیرده باخ 
اهالی‌سینه گؤره ایران شهرلرینین سیاهی‌سی

 قایناقلار 

 Oriental Encyclopaedia – Looklex : Tehran city 

بؤلمه:آسیا
بؤلمه:آسیا پایتختلری
بؤلمه:آسیا باشکندلری
بؤلمه:ایران اوستان‌لاری‌نین مرکزلری
بؤلمه:تهران اوستانی‌نین شهرلری
بؤلمه:تهران
بؤلمه:ایپک یولو بویوجا یاشاییش یئرلری
بؤلمه:Populated places in Tehran County
بؤلمه:ویدئو کلیپلری اولان مقاله‌لر